زهرة العلا

زهرة العلا (10 يونيه 1934 - 18 ديسمبر 2013) ممثله مصريه و اسمها الكامل زهرة العلا بكير رسمى .

 حياتها 
اتولدت زهرة العلا فى 10 يونيه 1934 فى حى محرم بك فى اسكندريه فى مصر و نقلت مع عيلتها للمحله  و منها للقاهره بسبب ظروف شغل والدها. بدت عليها موهبة التمثيل و هيا فى المدرسه ،

 تعليم 
زهرة العلا دخلت معهد الفنون المسرحيه، و اخدت دبلوم المعهد سنة 1954.

 شغلها 
زهرة العلا انضمت لفرقة (زكى طليمات)، و مثلت فى مسرحيات كتير منها (حوريه من المريخ)، و (البخيل)، و(مريض بالوهم)، و(فتش عن المرأه)، و(7 فرخات و ديك). انضمت لفرقة اسماعيل ياسين ، و شاركت معاه فى بعض بطولات أفلامه، كمان شاركت بعد حل الفرقه فى مسرحية (حواء الساعه 12). ومن المسرح للسينما قدمت زهرة اول ادوارها فى السينما فى فيلم (خدعنى ابى)، و فى نفس السنه شاركت فى فيلم انا بنت ناس اللى تعرف عليها الجمهور  فيه ، بلغ الرصيد الفنى لزهرة العلا حوالى 120 فيلم و 50 مسلسل تيليڤيزيونى علا مدار تاريخها الفنى الممتد لاكتر من 55 سنه . .من أبرز أعمالها (جميله بوحريد)، و رد قلبى  و الوساده الخاليه، و ايامنا الحلوه  و سر طاقية الاخفا، و دعاء الكروان ، و فى بيتنا راجل ، و  جمعية قتل الزوجات   و مسلسلات زى (بلا خطيئه)، و (زهور و اشواك)، و (الزوجه اخر من يعلم). و كان فيلم (ارض ارض) سنة 1991 هوه تانى أعمالها السينمائية. انقطعت عن الفن و امتنعت عن الظهور فى وسايل الاعلام و المهرجانات و الاحتفالات الرسميه، قبل ما تموت بعد صراع مع المرض سنة 2013.

 افلام 

 سر طاقية الاخفا
 ايامنا الحلوه
¡انا و بناتى 
 دعاء الكروان
 غلطه العمر
 مشوار عمر
 عاشق الروح.

 مسرحيات 
 غراميات عفيفى

 موتها 
زهرة العلا ماتت يوم 18 ديسمبر سنة 2013 فى القاهره فى مصر .

 لينكات برانيه 


 مصادر 

تصنيف:مواليد 1934
تصنيف:وفيات 2013
تصنيف:ممثلات مصريات
تصنيف:غرباويه
تصنيف:ناس من المحلة الكبرى
تصنيف:ناس من اسكندريه